Jordan Bardella

Jordan Bardella es un politico de Francia. Il nascet li 13-im de septembre 1995 in Drancy e es li presidente del dextri partise Rassemblement National desde li 5-im de novembre 2022 quam successor de Marine Le Pen.

Personal e professional vive
Li familie de Jordan Bardella have su orígine in Italia e il parla anc italian. Pos li scole il comensat studiar geografie in Paris al Universitá Paris-Sorbonne, ma il abandonat su studies por dedicar se al political cariera. 

Desde li annu 2020 il es in un relation con Nolwenn Olivier, qui es li filia del politico del Rassemblement National Philippe Olivier e Marie-Caroline Le Pen. Marie-Caroline Le Pen es un nepota del fundator del partise Front National Jean-Marie Le Pen e li neva de Marine Le Pen.

Political cariera
 2012 In li etá de 16 annus Jordan Bardella devenit un membre del Front National (desde li annu 2018 Rassemblement National).
 2015 Jordan Bardella es electet quam membre del consilie regional por li region Île-de-France por li Front National.
 2017 Jordan Bardella devenit li port-parol del partise Rassemblement National.
 2018 Bardella devenit li national director del Génération nation quel es li organisation de jeunesse del Rassemblement National.
 2019 Jordan Bardella esset li prim-candidate del dextri partise Rassemblement National por li electiones al Europan Parlament 2019 e es electet quam membre del Europan Parlament.
 2022 Jordan Bardella es electet li 5-im de novembre 2022 quam nov presidente del partise Rassemblement National quam successor de Marine Le Penhttps://www.tagesschau.de/ausland/europa/bardella-frankreich-lepen-101.html.
 2024 Jordan Bardella candidat por li Europan Parlament ye li position un del partise Rassemblement National.

Ligamentes externi
 Li internet-págine de Jordan Bardella

Referenties

Categorie:Politicos de Francia